da en da nl ca da da de es da da da da da da da da da da da da da da de da da da da da da da da da da da da da nl da en da da es nl da
Danske Medier: Media Freedom Act skal ændres, hvis den skal leve op til sit oprindelige formål om at styrke frie medier i EU | Danske Medier
16.9.2022 15:18:23 CEST | Danske Medier
Adm. direktør i Danske Medier, Mads Brandstrup, roser, at der med EU’s Media Freedom Act lægges op til at sikre bedre beskyttelse af medier fra indblanding fra staten. Men derudover mener Danske Medier, at Kommissionen rammer ved siden af og tager de helt forkerte skyts i brug for at prøve at styrke medier i lande, hvor pressen har trange kår.
EU-Kommissionen har netop præsenteret Media Freedom Act (MFA), der har til formål at skabe bedre vilkår for medier i de EU-lande, hvor medierne er under pres fra bl.a. statslig indblanding og censur. Administrerende direktør i Danske Medier, Mads Brandstrup, slår også fast, at man bør gentænke forslaget, hvis det skal have den ønskede effekt for at skabe bedre vilkår for pressede medier i EU.
”Først og fremmest skal det slås fast med syvtommersøm: Danske Medier ser med bekymring mod de EU-medlemsstater, som krænker den frie presses uafhængighed og journalisters ytringsfrihed og beskyttelse. Det er en dagsorden, som vi kæmper for hver eneste dag, og som vi mener har helt afgørende betydning for sammenhængskræften i vores samfund. Vi ser derfor også positivt på selve grundlaget for forslaget, som er at skabe bedre beskyttelse fra statslig indblanding,” siger Mads Brandstrup.
Dog mener den adm. direktør, at der er en række problemer med det konkrete indhold i Media Freedom Act:
”Kommissionen skyder langt forbi målet, når den foreslår at håndtere problemerne i enkelte medlemsstater med en bred og indgribende EU-lovgivning i mediemarkeder som fungerer. Medier er i dag reguleret i national lovgivning – og sådan skal det blive ved med at være. Forslaget bør under ingen omstændigheder krænke nationale kompetencer på medieområdet, og initiativet bør alene bidrage til at styrke europæiske medier på måder, hvor EU har kompetencer og som ikke skader velfungerende medier eller deres selvstændighed,” understreger Mads Brandstrup.
Danske Medier vil følge forhandlingerne i både Europa-Parlamentet og Ministerrådet på tætteste hold med henblik på at fjerne forslagets tidsler. Såfremt dette ikke lykkes, vil foreningen genoverveje sin holdning til forslaget og potentielt anbefale at afvise forslaget i sin helhed.
Information om Danske Medier
+45 33 97 40 00http://www.danskemedier.dk/
Danske Medier er en brancheorganisation for private medievirksomheder. Vores medlemmer tæller 250 lokale og regionale medier, niche- og fagmedier samt landsdækkende dagblade, aviser og netmedier. Vi arbejder for det frie ord, den uafhængige presse og sunde rammevilkår for en pluralistisk mediebranche.
Følg pressemeddelelser fra Danske Medier
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Medier
Danske Medier: Fortsat høj tillid til danske nyhedsmedier er gode nyheder i en tid med alvorlige udfordringer20.9.2022 08:25:00 CEST | Pressemeddelelse
Den årlige rapport af RUC 'Danskernes Brug af Nyhedsmedier' byder i år på mange interessante temaer. Danskerne får nyheder fra flere forskellige sociale medieplatforme, podcasts vinder frem, og unge har andre forventninger til medierne end ældre aldersgrupper. Den vigtigste nyhed er dog ifølge adm. direktør i Danske Medier, at tilliden til nyhedsmedier fortsat er høj.
Relancering af Dansk Podcast Index: Endnu større fokus på brugervenlighed og ny vidensplatform om podcast2.9.2022 11:50:02 CEST | Pressemeddelelse
Et nyt og forbedret Podcast Index går i dag i luften med nye features, der gør det lettere for brugerne at navigere rundt og blive klogere på de nyeste tal og data om podcastmarkedet.
Danske Medier og Microsoft sætter fokus på digitaliseringens muligheder og udfordringer for mediebranchen4.7.2022 09:00:00 CEST | Pressemeddelelse
Den digitale udvikling byder på store muligheder for mediebranchen, men også på udfordringer som cybertrusler, hacking, deep fake og misinformation. Derfor vil Danske Medier og Microsoft tage netop disse emner op til diskussion på en workshoprække, der skal gøre medierne stærkere og mere kompetente til at begå sig i det digitale univers.
Mediebranchens arbejdsgruppe har afholdt første møde om presseetiske regler27.6.2022 16:01:24 CEST | Pressemeddelelse
Danske Medier, Dansk Journalistforbund, TV2 og DR har i dag holdt det første møde om opdatering af de presseetiske regler. Arbejdsgruppen blev nedsat efter, at medieaftalen landede i slutningen af maj.
Mediebranche nedsætter arbejdsgruppe om opdatering af presseetiske regler ovenpå medieaftalen10.6.2022 11:21:19 CEST | Pressemeddelelse
Danske Medier, Dansk Journalistforbund, DR og TV2 igangsætter nu en arbejdsgruppe, der skal se med friske øjne på de presseetiske regler. Arbejdet sættes i gang på baggrund af medieaftalen, der lægger op til et bredere eftersyn af mediernes ansvar. Arbejdsgruppen, som de fire parter sætter i gang, skal bidrage til det politiske udvalgsarbejde på området.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022